รัฐบาลไทย-ข่าวทำเนียบรัฐบาล-รมช.ศธ."พล.อ.สุรเชษฐ์ ชัยวงศ์" ติดตามการจัดการเรียนการสอนโครงการ "ห้องเรียนอาชีพ" (OBEC Career Program) ในพื้นที่ 3 อำเภอชายแดนภาคใต้ คือ อำเภอเบตง อำเภอสุคิริน และอำเภอแว้ง
วันอังคารที่ 18 กรกฎาคม 2560
รมช.ศธ."พล.อ.สุรเชษฐ์ ชัยวงศ์" ติดตามการจัดการเรียนการสอนโครงการ "ห้องเรียนอาชีพ" (OBEC Career Program) ในพื้นที่ 3 อําเภอชายแดนภาคใต้ คือ อําเภอเบตง อําเภอสุคิริน และอําเภอแว้ง
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วยคณะลงพื้นที่ติดตามการจัดการเรียนการสอนโครงการ "ห้องเรียนอาชีพ"
ในพื้นที่3อําเภอชายแดนภาคใต้ คือ อําเภอเบตง อําเภอสุคิริน และอําเภอแว้ง
พล.อ.สุรเชษฐ์ ชัยวงศ์กล่าวว่าจากการที่สํานักงานคณะกรรมการการศึกษาขั้นพื้นฐาน (สพฐ.) ได้ดําเนินการ"โครงการห้องเรียนอาชีพ(OBEC Career Program)"ปีการศึกษา 2560 เพื่อต้องการส่งเสริมสนับสนุนให้นักเรียนระดับมัธยมศึกษาตอนปลายที่มีความถนัดและความสนใจต้องการจะเรียนต่อสายอาชีพได้รับการพัฒนา โดยเน้นการฝึกทักษะประสบการณ์เพื่อเตรียมตัวเข้าสู่อาชีพเรียนจบแล้วมีอาชีพรองรับทันที สามารถสร้างอาชีพให้สอดคล้องกับศักยภาพในพื้นที่ได้
โดยในปีแรกเริ่มต้น 6 โรงเรียนในพื้นที่โครงการเมืองต้นแบบสามเหลี่ยมมั่นคง มั่งคั่ง ยั่งยืน (นราธิวาส ยะลา และปัตตานี) จํานวน3โรงเรียน คือโรงเรียนเบตง "วีระราษฎร์ประสาน”จังหวัดยะลา,โรงเรียนเวียงสุวรรณวิทยาคมจังหวัดนราธิวาส, โรงเรียนราชมุนีรังสฤษฎ์จังหวัดปัตตานีและจังหวัดในเขตพัฒนาเศรษฐกิจพิเศษ (เชียงราย ตาก) อีก3โรงเรียน คือโรงเรียนแม่สายประสิทธิ์ศาสตร์จังหวัดเชียงราย, โรงเรียนแม่จันวิทยาคมจังหวัดเชียงราย, โรงเรียนสรรพวิทยาคมจังหวัดตาก
ทั้งนี้ แต่ละโรงเรียนได้มีการประสานงานและวางแผนการจัดการเรียนการสอนห้องเรียนอาชีพ ร่วมกับสถานศึกษาอาชีวศึกษาในแต่ละพื้นที่โดยมีการส่งเสริมความรู้พื้นฐานทางด้านการบริหารจัดการ การบริหารธุรกิจขั้นพื้นฐาน (Basic Modern Business Administrative : BMBA) ทักษะอาชีพที่สนใจ และสอดคล้องกับบริบทในพื้นที่ เติมกระบวนการแนะแนวแบบเข้ม และการเพิ่มพูนประสบการณ์ด้วยการฝึกงานจริงในช่วงปิดภาคเรียน ควบคู่ไปกับการปลูกฝังคุณธรรม จริยธรรมที่ดี
เมื่อสําเร็จการศึกษา ผู้เรียนจะได้รับวุฒิการศึกษาตามหลักสูตรการศึกษาขั้นพื้นฐานระดับมัธยมศึกษาตอนปลาย และวุฒิการศึกษาตามหลักสูตรประกาศนียบัตรวิชาชีพ (ปวช.)ใน 9 สาขาได้แก่ คอมพิวเตอร์ธุรกิจ การบัญชี คหกรรม การโรงแรม ช่างไฟฟ้ากําลัง ช่างก่อสร้าง พืชศาสตร์ อุตสาหกรรมเกษตร และช่างเชื่อมโลหะ ซึ่งได้มีการลงนามความร่วมมือระหว่าง สพฐ. กับสํานักงานคณะกรรมการการอาชีวศึกษา (สอศ.) ไปแล้วเมื่อวันพฤหัสบดีที่ 1 มิถุนายนที่ผ่านมา ณ หอประชุมโรงเรียนราชมุนีรังสฤษฎ์ อําเภอโคกโพธิ์ จังหวัดปัตตานี
จากการลงพื้นที่ในครั้งนี้ เพื่อต้องการไปพบปะนักเรียนและรับฟังปัญหาความต้องการในสถานศึกษาที่เกี่ยวข้องรวมทั้งให้ข้อเสนอแนะในการดําเนินงาน จํานวน3แห่ง ดังนี้
●โรงเรียนเบตง "วีระราษฎร์ประสาน”จังหวัดยะลาสังกัดสํานักงานเขตพื้นที่การศึกษามัธยมศึกษา เขต 15มีนักเรียนเข้าเรียนในปีแรกจํานวน19คน แยกเป็นนักเรียนชาย8คน หญิง11คนเข้าเรียนชั้น ม.4/6จํานวน 2 สาขา คือ แผนกการโรงแรม8คน และคหกรรม11คน ทั้งนี้ ในการพบปะกับนกเรียนครั้งนี้ รมช.ศึกษาธิการได้ให้นักเรียนทุกคนแสดงความคิดเห็น ว่าต้องการให้การศึกษาของอําเภอเบตง มีการพัฒนาได้อย่างไร เพื่อเป็นการฝึกให้เด็กกล้าคิดวิเคราะห์และแสดงออกในเชิงสร้างสรรค์ และนําความคิดเห็นของนักเรียนไปเป็นข้อมูลพื้นฐานในการจัดหลักสูตรให้เหมาะสมสอดคล้องกับความต้องการของเด็กนักเรียนต่อไปอีกด้วย
●ศูนย์ฝึกอบรมวิชาชีพอําเภอสุคิริน สาขาวิทยาลัยสารพัดช่างนราธิวาสซึ่งเป็นศูนย์บริการทางด้านวิชาชีพในเขตบริการ4อําเภอ คือ อําเภอสุคิริน แว้ง จะแนะ และระแงะ มีภารกิจที่สําคัญ3ด้าน คือ1) จัดการเรียนการสอนระดับ ปวช./ปวส. โดยมีนักศึกษา ปวช.152คน และ ปวส.230คน2) หลักสูตรอาชีพระยะสั้น ซึ่งมีจํานวนผู้เรียนหลักสูตรระยะสั้นที่เปิดสอนใน17รายวิชาใน3ปีงบประมาณที่ผ่านมาจํานวน689คน3) จัดการเรียนการสอนให้แก่โรงเรียนขยายโอกาสทางการศึกษา ซึ่ง รมช.ศึกษาธิการ เห็นว่าศูนย์ฝึกอบรมวิชาชีพแห่งนี้สามารถจัดการเรียนการสอนได้มีคุณภาพ จึงต้องการให้ยกฐานะศูนย์ฝึกอบรมแห่งนี้ เป็น"วิทยาลัยการอาชีพสุคิริน"ในโอกาสต่อไป โดยมอบสํานักงานคณะกรรมการการอาชีวศึกษา (สอศ.) ประสานและจัดเตรียมความพร้อมในด้านต่าง ๆ เช่น งบประมาณ หลักสูตร การขยายที่ดินจากปัจจุบันที่มีเพียง12ไร่ ให้มีไม่น้อยกว่า50ไร่ เพื่อเข้าเงื่อนไขการเป็นวิทยาลัยดังกล่าวต่อไป และขอให้ศูนย์ฝึกอบรมรับฟังความคิดเห็นจากผู้เรียนในพื้นที่ เพื่อพัฒนาหลักสูตรให้เหมาะสมและสอดคล้องกับความต้องการ เช่น ภาษาต่างประเทศสําหรับมัคคุเทศก์ และด้านการท่องเที่ยว
●โรงเรียนเวียงสุวรรณวิทยาคม อําเภอแว้งจังหวัดนราธิวาสสังกัดสํานักงานเขตพื้นที่การศึกษามัธยมศึกษา เขต 15เปิดรับนักเรียนเข้าเรียนชั้น ม.4ในปีนี้รวม 3 ห้องได้แก่ คอมพิวเตอร์ธุรกิจ ช่างเชื่อมโลหะ และคหกรรมมีนักเรียนเข้าเรียนในปีแรกจํานวน45คน ซึ่งรมช.ศึกษาธิการ ได้แสดงความชื่นชมโรงเรียนที่จัดการเรียนการสอนได้มีคุณภาพเป็นที่ประจักษ์ในหลายเรื่อง ทั้งวิชาการ ดนตรี และกีฬา โดยเฉพาะฟุตบอล สมดังคําขวัญของโรงเรียนคือ "ผู้รู้ดีคือผู้เจริญ" และขอให้โรงเรียนสํารวจความต้องการของประชาชนในพื้นที่ในสาขาวิชาที่ต้องการเปิดเพิ่ม รวมทั้งให้มีการทํางานบูรณาการในลักษณะการทํางานสานพลังประชารัฐ คือ ความร่วมมือกับภาครัฐ เช่น กระทรวงมหาดไทยหรือหน่วยงานภายใน/ภายนอก ความร่วมมือกับภาคเอกชนเพื่อให้นักเรียนมีโอกาสฝึกงานในสถานประกอบการและความร่วมมือกับภาคประชาสังคม เพื่อให้ประชาชนเข้ามามีส่วนร่วมสนับสนุนส่งเสริมการจัดการศึกษา อันจะส่งผลถึงความเจริญก้าวหน้าให้เกิดขึ้นอย่างยั่งยืนต่อไป ส่วนความต้องการของโรงเรียน เช่น อาคารหอประชุมนั้น มอบให้โรงเรียนประสานกับ สพม.15เพื่อจัดทํารายละเอียดเสนอให้ สพฐ. พิจารณาสนับสนุนงบประมาณก่อสร้างให้ตามความจําเป็นต่อไป
บัลลังก์ โรหิตเสถียร
สรุป/รายงาน/ถ่ายภาพ